**NE DAM NIKOM SLAVONIJU SVOJU**

Ne dam nikom Slavoniju svoju.

U njoj sam se rodila,

ona me othranila.

Slavonijo, s najljepšim selima

i zlatnim žitima!

Slavonijo, diko naša vječita!

Ja te volim,

Slavonijo, stari dome!

I zato ne dam te nikome!

Ana Križetić, 5. r.

**SLAVONIJO, ZBOG LJEPOTE TVOJE**

Tamo, gdje vijuga rijeka plava,

gdje se miris voća širi,

gdje se nebo sa zemljom spaja,

a iz šume srna viri –

to je zemlja vrijednih ljudi

što ih sunce zorom budi.

To je moja zemlja mila,

gdje se vije šahovnica.

To je moja Slavonija,

gdje se čuje tamburica!

Zato sjaje oči moje,

Slavonijo, zbog ljepote tvoje!

Izabela Štimac, 6. r.

**DOMOVINA U SRCU**

Često nam pričaju, iz sjećanja uče,

kako je teško bilo onih dana.

Kažu nam da sve je jasno kao juče –

Domovinu je spasila Oluja slavna.

Dragi naši djedovi i bake

povijest žele od zaborava skriti.

Ponosni smo na borce hrabre, jake,

željeli su samo djeci mir stvoriti.

Nisu ih vodili puška ni mač,

tek puno srce i šaka inata.

Gazili su bosi kroz trnje i drač

za slobodu svih Hrvata.

Prošli su dani sivi.

Domovinu nikad nećemo dati!

Sve dok smo tu i dok smo živi,

na ovoj zemlji bit će Hrvati.

Anamarija Bilavčić, 7. r.